# data[].attributes.attachment_link.title
KSSRPK PENDIDIKA SENI TAHUN 1 - MELAKAR MENGGUNAKAN MEDIA KERING

# data[].attributes.body
Kesimpulannya, sumber pembelajaran banyak memberi kemudahan kepada guru-guru untuk menjadikan sesi pengajaran dan pembelajaran menjadi lebih menarik dan interaktif. Kepelbagaian sumber pembelajaran yang digunakan oleh guru juga akan dapat meningkatkan motivasi murid-murid untuk  belajar. Dengan adanya penggunaan teknologi pada masa kini sudah semestinya akan memudahkan lagi pengurusan guru untuk membuat kepelbagaian aktiviti dengan sumber pembelajaran yang pelbagai. Oleh itu, apa yang penting adalah kualiti dan hasil pembelajaran mencapai objektif yang diinginkan.

# data[].attributes.body
Model ASSURE merupakan salah satu pendekatan yang digunakan oleh pendidik untuk menghasilkan pengajaran dan pembelajaran dengan lebih berkesan di dalam kelas. Singkatan bagi Model ASSURE ini merupakan sebuah akronim yang merangkumi langkah-langkah dalam merancang pengajaran dan pembelajaran dalam kelas. Model ini bersifat praktikal dan juga mudah untuk guru-guru laksanakan di dalam aktiviti pdp di dalam kelas (Anhar Munandar, 2020). Dengan adanya model ASSURE, guru dapat mengenalpasti karakteristik setiap murid-murid apabila mereka melakukan aktiviti pembelajaran yang diadakan di dalam kelas supaya guru dapat mencapai tujuan pembelajaran murid-murid. (Rozie Iskandar & Farida F, 2020).

# data[].attributes.body
Keseluruhan hasil pembelajaran mungkin kurang meningkatkan kemahiran berfikir murid-murid kerana aktiviti yang dijalankan adalah lebih kepada amali dan memerlukan kemahiran tangan. Namun, guru boleh menggalakkan pemikiran murid-murid dengan meminta murid-murid untuk membuatcorak atau imej yang lain dengan penggunaan alat dan bahan yang sedia ada.

# data[].attributes.body
Keseluruhan grafik dan video semestinya akan dapat menarik perhatian murid-murid. Hal ini demikian kerana animasi yang digunakan juga mempunyai unsur pergerakan dan elemen-elemen yang ada juga merupakan elemen yang menarik dan sesuai untuk murid-murid. Guru tersebut juga menggabungkan animasi dan demonstrasi yang nyata supaya murid dapat mengikuti demonstrasi tersebut menggunakan alat dan bahan yang telah ditunjukkan.

# data[].attributes.body
Tiada unsur pujian yang digunakan dalam video pengajaran tersebut, namun murid boleh mengambil nilai murni yang dapat dilihat di dalam video tersebut seperti guru membimbing murid-murid untuk melakukan aktiviti tersebut walaupun hanya dengan menunjukkan demonstrasi melalui video.

# data[].attributes.body
Hasil daripada video tersebut semestinya dapat mengadakan pemindahan yang berkesan kepada murid-murid. Hal ini demikian juga kerana topik tersebut semestinya relevan dan dapat dijadikan sebagai rujukan yang berkesan untuk murid-murid melakukan pembelajaran kendiri di masa yang lapang. Hasil pembelajaran ini juga akan melatih murid-murid untuk menjadi lebih kreatif dan mampu meningkatkan tahap pemikiran dengan lebih kritis dan inovatif.

# data[].attributes.body
Secara keseluruhannya, penggunaan grafik, animasi dan audio di dalam video tersebut adalah sangat menarik dan interaktif. Guru berjaya menunjukkan gambaran di dalam bentuk ilustrasi dan juga menunjukkan demonstrasi di dalam bentuk yang nyata supaya murid-murid dapat memahami dan mengikuti apa yang ditunjukkan oleh guru. Hal ini secara tidak langsung dapat menjadikan murid lebih berminat untuk belajar berkaitan perkara yang guru tunjukkan kerana kesemua unsur yang ada adalah menarik dan menjadikan murid-muird mahu mengikuti aktiviti yang dijalankan.

# data[].attributes.body
Media yang digunakan adalah bersesuaian dengan murid-murid kerana alat dan bahan yang digunakan oleh guru untuk aktiviti tersebut kebanyakannya sudah sedia ada untuk murid-murid gunakan dalam pembelajaran bagi subjek pendidikan seni visual. Mungkin sesetengah murid mempunyai alat dan bahan yang terhad, namun ia tidak menjadi masalah kerana apa yang penting adalah penyampaian yang diberikan oleh guru berjaya membuatkan murid-murid memahaminya dan mereka dapat menguasainya di akhir pembelajaran.

# data[].attributes.body
Kandungan yang ada dalam video tersebut sangat mudah untuk difahami oleh murid-murid. Hal ini kerana guru tersebut memberi penjelasan yang ringkas dan padat. Ia juga akan membolehkan murid-murid untuk melakukan aktiviti pembelajaran kendiri sekiranya mereka memerlukan rujukan untuk menghasilkan lukisan dengan pelbagai jenis media kering. Bahasa penyampaian yang digunakan oleh guru tersebut juga mudah untuk murid-murid fahami. Kesimpulan dari seluruh video juga adalah sesuai dengan isi kandungan yang disampaikan sehingga murid-murid dapat menghasilkan karya hasil daripada demonstrasi yang ditunjukkan oleh guru di dalam video tersebut.

# data[].attributes.headline
2.2 Pendekatan pengajaran dan pembelajaran 

# data[].attributes.subject
2.2 Pendekatan pengajaran dan pembelajaran 

# data[].attributes.body
Pendekatan yang digunakan dalam video pengajaran ini ialah pendekatan secara deduktif. Hal ini kerana guru juga memberi penerangan yang jelas dari umum kepada spesifik untuk pengajaran tersebut. Bahan media yang digunakan oleh guru adalah bervariasi dan ini dapat menarik minat murid sekaligus memberi keseronokkan kepada murid-murid dalam penghasilan kerja yang dilakukan. Hal ini juga akan meningkatkan kreativiti murid kerana guru berjaya memberikan gambaran yang jelas bagi contoh-contoh untuk menghasilkan karya dengan kepelbagaian media kering yang ditunjukkan.

# data[].attributes.body
Berdasarkan video pengajaran tersebut, objektif bagi aktiviti tersebut tercapai pada akhir sesi kerana guru berjaya membuat pembelajaran yang relevan untuk murid-murid berdasarkan pengetahuan dan tahap penguasaan mereka. Muird-murid dapat mengenalpasti jenis dan nama bagi setiap media kering yang ditunjukkan dan juga mereka dapat menghasilkan lukisan berdasarkan campuran media kering yang ada.

# data[].attributes.headline
2.0 Penilaian kritis video pembelajaran 

# data[].attributes.subject
2.0 Penilaian kritis video pembelajaran 

# data[].attributes.body
Sumber pembelajaran merupakan sejenis material, maklumat atau alat yang digunakan oleh pendidik untuk menghasilkan pelbagai aktiviti bagi pengajaran dan pembelajaran di dalam kelas. Pada masa kini, sumber pembelajaran boleh dikira sebagai alatan teknologi seperti LCD, ICT, sumber dalam internet, dan tablet-tablet yang berfungsi sebagai buku teks berbentuk digital. Hal ini adalah untuk meningkatkan kualiti proses pengajaran dan pembelajaran di dalam kelas. Banyak orang beranggapan bahawa sumber pembelajaran memerlukan kos yang tinggi dan sukar untuk guru menyediakan sumber pembelajaran yang biasa dan murah (Rayanti Oktavia Siallagan et al., 2021). Namun, guru perlu bijak dan kreatif dalam menghasilkan sumber pembelajaran yang memerlukan kos rendah kerana apa yang penting adalah hasil kualiti pembelajaran. Samsinar S (2019, ms. 195) menyatakan bahawa “Pendidik harus memanfaatkan learning resources ini dalam pembelajaran”.